
DR 31.3.2016                                                                  53                   

 

Akan tetapi, Ketua Eksekutif PERKESO telah menjawab pada 16 hari bulan 
menyatakan bahawa saya baca di sini sambungan daripada para nombor dua adalah jika 
dimaklumkan bahawa penyertaan wakil Bank Negara Malaysia dan panel pelaburan 
PERKESO adalah mengikut peruntukan undang-undang di bawah Akta Keselamatan Sosial 
Pekerja 1969 seksyen 75A(2)(e). Lepas itu pihak kami berpandangan, kenyataan wakil 
Bank Negara dalam panel pelaburan adalah berfaedah kepada pengurusan Kumpulan 
Wang Keselamatan Sosial dan berharap wakil Bank Negara Malaysia akan terus 
menganggotai, itu ketika itu. Okey. 

Tuan Khalid bin Abd. Samad [Shah Alam]: Yang Berhormat Menteri, Tuan 
Pengerusi. Saya rasa apa yang ditulis oleh pihak surat daripada PERKESO itu oleh pihak 
pengurusan atasan PERKESO speaks for itself bahawa adanya wakil Bank Negara 
berfaedah ia membantu, lalu di sini kalau pihak PERKESO sendiri sudah pun beranggapan 
sebegitu rupa mengiktiraf sumbangan, peranan, faedah yang diperoleh daripada, adanya 
wakil Bank Negara dalam Jawatankuasa Pelaburan PERKESO, maka apa masalahnya 
saya tidak faham... 

Tuan Pengerusi [Datuk Seri Dr. Ronald Kiandee]: Ringkaskan Yang Berhormat. 

Tuan Khalid bin Abd. Samad [Shah Alam]: Adakah kita ini buat undang-undang 
semata-mata atas dasar permintaan ataupun atas dasar prestasi yang terbukti yang Ahli-
ahli Parlimen Barisan Nasional bukannya tahu. Dia bukan pegawai PERKESO. 

Tuan Pengerusi [Datuk Seri Dr. Ronald Kiandee]: Tidak payah, Yang 
Berhormat. 

Tuan Khalid bin Abd. Samad [Shah Alam]: Tidak payah, saya tarik balik. Mereka 
saja bisingnya, sepatutnya jangan bising. Terima kasih. 

Tuan Chua Tian Chang @ Tian Chua [Batu]: Sedikit. 

Dato’ Sri Richard Riot anak Jaem: Apa yang dibentangkan di Dewan yang mulia 
ini pada hari ini, ini akan menetapkan bahawa selepas ini BNM, Bank Negara Malaysia 
tidak akan duduk dalam panel pelaburan PERKESO, clear. 

Tuan Chua Tian Chang @ Tian Chua [Batu]: Menteri. 

Tuan Pengerusi [Datuk Seri Dr. Ronald Kiandee]: Yang Berhormat Batu, Yang 
Berhormat... [Disampuk] 

Seorang Ahli: Tidak payah. 

Dato’ Sri Richard Riot anak Jaem: Tuan Pengerusi, Yang Berhormat Batu telah 
bangun tidak tahu berapa batu [Ketawa] Oleh hal yang demikian, kementerian tidak akan 
menjawab. 

Tuan Pengerusi [Datuk Seri Dr. Ronald Kiandee]: Menteri, tidak bagi jalan Yang 
Berhormat. Duduklah. 

Dato’ Sri Richard Riot anak Jaem: Menteri tidak mahu jawab, Yang Berhormat 
Batu telah bercakap melompat sana, melompat sini sekian lama [Ketawa]  

Tuan Pengerusi [Datuk Seri Dr. Ronald Kiandee]: Berbatu-batu Yang 
Berhormat. 

Tuan Mohamed Hanipa bin Maidin [Sepang]: Yang Berhormat Menteri “kepala 
batu”. 

Tuan Pengerusi [Datuk Seri Dr. Ronald Kiandee]: Duduklah. 

Tuan Mohamed Hanipa bin Maidin [Sepang]: Menteri, kalau kena cakap “kepala 
batu”, jangan marahlah. 

Datuk Seri Panglima Abdul Azeez bin Abdul Rahim [Baling]: Ini orang, ini Yang 
Berhormat Sepang bikin usul pun dia tidak mari, apa punya Ahli Parlimen tidak 
bertanggungjawab. Tadi pagi buat usul tidak datang, ini apa punya Ahli Parlimen. Orang 
Sepang tolong tolak sama ini orang. Bikin usul tidak mari, apa punya ini? 

Tuan Pengerusi [Datuk Seri Dr. Ronald Kiandee]: Sudahlah, Menteri mahu 
jawab Yang Berhormat. 



Akan tetapi, Ketua Eksekutif PERKESO telah menjawab pada 16 hari bulan menyatakan bahawa saya baca di sini sambungan daripada para nombor dua adalah jika dimaklumkan bahawa penyertaan wakil Bank Negara Malaysia dan panel pelaburan PERKESO adalah mengikut peruntukan undang-undang di bawah Akta Keselamatan Sosial Pekerja 1969 seksyen 75A(2)(e). Lepas itu pihak kami berpandangan, kenyataan wakil Bank Negara dalam panel pelaburan adalah berfaedah kepada pengurusan Kumpulan Wang Keselamatan Sosial dan berharap wakil Bank Negara Malaysia akan terus menganggotai, itu ketika itu. Okey. Tuan Khalid bin Abd. Samad [Shah Alam]: Yang Berhormat Menteri, Tuan Pengerusi. Saya rasa apa yang ditulis oleh pihak surat daripada PERKESO itu oleh pihak pengurusan atasan PERKESO speaks for itself bahawa adanya wakil Bank Negara berfaedah ia membantu, lalu di sini kalau pihak PERKESO sendiri sudah pun beranggapan sebegitu rupa mengiktiraf sumbangan, peranan, faedah yang diperoleh daripada, adanya wakil Bank Negara dalam Jawatankuasa Pelaburan PERKESO, maka apa masalahnya saya tidak faham... Tuan Pengerusi [Datuk Seri Dr. Ronald Kiandee]: Ringkaskan Yang Berhormat. Tuan Khalid bin Abd. Samad [Shah Alam]: Adakah kita ini buat undang-undang semata-mata atas dasar permintaan ataupun atas dasar prestasi yang terbukti yang Ahli- ahli Parlimen Barisan Nasional bukannya tahu. Dia bukan pegawai PERKESO. Tuan Pengerusi [Datuk Seri Dr. Ronald Kiandee]: Tidak payah, Yang Berhormat. Tuan Khalid bin Abd. Samad [Shah Alam]: Tidak payah, saya tarik balik. Mereka saja bisingnya, sepatutnya jangan bising. Terima kasih. Tuan Chua Tian Chang @ Tian Chua [Batu]: Sedikit. Dato' Sri Richard Riot anak Jaem: Apa yang dibentangkan di Dewan yang mulia ini pada hari ini, ini akan menetapkan bahawa selepas ini BNM, Bank Negara Malaysia tidak akan duduk dalam panel pelaburan PERKESO, clear. Tuan Chua Tian Chang @ Tian Chua [Batu]: Menteri. Tuan Pengerusi [Datuk Seri Dr. Ronald Kiandee]: Yang Berhormat Batu, Yang Berhormat... [Disampuk]. Seorang Ahli: Tidak payah. Dato' Sri Richard Riot anak Jaem: Tuan Pengerusi, Yang Berhormat Batu telah bangun tidak tahu berapa batu [Ketawa] Oleh hal yang demikian, kementerian tidak akan menjawab. Tuan Pengerusi [Datuk Seri Dr. Ronald Kiandee]: Menteri, tidak bagi jalan Yang Berhormat. Duduklah. Dato' Sri Richard Riot anak Jaem: Menteri tidak mahu jawab, Yang Berhormat Batu telah bercakap melompat sana, melompat sini sekian lama [Ketawa]. Tuan Pengerusi [Datuk Seri Dr. Ronald Kiandee]: Berbatu-batu Yang Berhormat. Tuan Mohamed Hanipa bin Maidin [Sepang]: Yang Berhormat Menteri "kepala batu". Tuan Pengerusi [Datuk Seri Dr. Ronald Kiandee]: Duduklah. Tuan Mohamed Hanipa bin Maidin [Sepang]: Menteri, kalau kena cakap "kepala batu", jangan marahlah. Datuk Seri Panglima Abdul Azeez bin Abdul Rahim [Baling]: Ini orang, ini Yang Berhormat Sepang bikin usul pun dia tidak mari, apa punya Ahli Parlimen tidak bertanggungjawab. Tadi pagi buat usul tidak datang, ini apa punya Ahli Parlimen. Orang Sepang tolong tolak sama ini orang. Bikin usul tidak mari, apa punya ini?. Tuan Pengerusi [Datuk Seri Dr. Ronald Kiandee]: Sudahlah, Menteri mahu jawab Yang Berhormat.